sagorsarker/bangla-wikipedia huggingface dataset:
বেরার সালতানাত

বেরার সালতানাত ছিল দক্ষিণাত্য সালতানাতের অন্যতম। বাহমানি সালতানাত ভেঙে যাওয়ার পর ১৪৯০ সালে এই সালতানাত প্রতিষ্ঠিত হয়।
বেরার বা এর মারাঠি উচ্চারণ ওয়ারহাদের উৎপত্তি জানা যায় না। তবে মহাভারতে উল্লিখিত বিদর্ভ রাজ্যের নাম পরিবর্তিত হয়ে এই নামের উদ্ভব হয়েছে এমন হতে পারে।
একটি নির্ভরশীল বিবরণ অনুযায়ী বেরার একসময় অন্ধ্র বা সাতবাহন সাম্রাজ্যের অংশ ছিল। ১২শ শতাব্দীতে চালুক্যদের পতনের পর বেরার যাদবদের হাতে আসে। ১৩শ শতাব্দীতে মুসলিমদের হস্তগত হওয়ার পূর্ব পর্যন্ত তাদের হাতে ছিল। বাহমানি সালতানাতের প্রতিষ্ঠার পর বেরার এর পাঁচটি প্রদেশের অন্যতম ছিল। ১৪৭৮/৭৯ সালে এসব প্রদেশ দুইটি পৃথক প্রদেশে বিভক্ত হয়। রাজধানীর নামানুসারে এদের নাম ছিল গাউইল ও মাহুর। বাহমানি সালতানাতও এসময় ভগ্নপ্রায় ছিল।
বাহমানি সালতানাতের ভাঙনের সময় ১৪৯০ সালে গাউইলের গভর্নর ফাতহুল্লাহ ইমাদউলমুলক নিজের স্বাধীনতা ঘোষণা করেন এবং ইমাদ শাহি রাজবংশের প্রতিষ্ঠা করেন। তার রাজধানী ছিল অচলপুর। তিনি মাহুরকে তার নবগঠিত রাজ্যের সাথে একীভূত করতে অগ্রসর হন। ইমাদউলমুলক জন্মের সময় একজন কন্নড় হিন্দু ছিলেন। বিজয়নগর সাম্রাজ্যের বিরুদ্ধে একটি অভিযানের সময় তিনি বন্দী হয়েছিলেন এবং এরপর মুসলিম হিসেবে বড় হন।
১৫০৪ সালে তিনি মারা যান। এরপর আলাউদ্দিন তার উত্তরসুরি হন। আলাউদ্দিন গুজরাটের সুলতান বাহাদুর শাহর সহায়তায় আহমেদনগরের আগ্রাসন প্রতিহত করেন। পরবর্তী শাসক দারিয়া বিজাপুরের সাথে মিলে আহমেদনগরের আগ্রাসন প্রতিহত করতে চেষ্টা করেছিলেন, তবে তিনি ব্যর্থ হন। ১৫৬৮ সালে বুরহান ইমাদ শাহ তার মন্ত্রী তুফাল খান কর্তৃক ক্ষমতাচ্যুত হন। এর ফলে আহমেদনগরের মুরতাজা নিজাম শাহ বেরার আক্রমণের সুযোগ পান। তিনি তুফাল খান, তার পুত্র শামসুল মুলক ও সাবেক সুলতান বুরহানকে বন্দী ও হত্যা করেন। এরপর বেরারকে আহমেদনগরের সাথে একীভূত করা হয়।
বেরারের সুলতানগণ হলেন:
ের যুদ্ধ
তড়িৎ-চিকিৎসা প্রকৌশল

তড়িৎ-চিকিৎসা প্রকৌশল চিকিৎসাবিজ্ঞান সংশ্লিষ্ট প্রকৌশলের একটি শাখা যাতে প্রকৌশলীগণ রঞ্জনরশ্মি (এক্স-রে), সিটি, ধৈর্যশীল পর্যবেক্ষণ, চৌম্বকীয় অনুরণন চিত্রণ (এমআরআই), দূরবিকিরণবিজ্ঞান (টেলিরেডিয়োলজি), পিএসিএস ও ডেন্টাল সম্পর্কে অধ্যয়ন করে থাকেন বা অভিজ্ঞতা অর্জন করেন।
গঙ্গাধরপুর

গঙ্গাধরপুর ভারতের পশ্চিমবঙ্গ রাজ্যের হুগলি জেলার একটি শহর।
শহরটির অবস্থানের অক্ষাংশ ও দ্রাঘিমাংশ হল এটি হুগলি জেলা সদরদপ্তর থেকে ২৬ কিঃ মিঃ দূরে এবং কলকাতা শহর থেকে ৩০ কি.মি. দূরে অবস্থিত। 
ভারতের ২০১১ সালের আদম শুমারি অনুসারে গঙ্গাধরপুর শহরের জনসংখ্যা হল ৭,৮৬২ জন। এর মধ্যে পুরুষ ৩,৯৭৩ জন এবং নারী ৩,৮৮৯ জন।
ময়মনসিংহ জংশন রেলওয়ে স্টেশন

ময়মনসিংহ জংশন রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি জংশন স্টেশন।
১৮৮৫ সালে ময়মনসিংহের সঙ্গে ঢাকার সংযোগ স্থাপন করে নারায়ণগঞ্জ-বাহাদুরাবাদ ঘাট রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। ১৯১২ সালে জামালপুর থেকে বাহাদুরাবাদ ঘাট পর্যন্ত রেলপথ সম্প্রসারণ করা হয়। ১৫ ফেব্রুয়ারি ১৮৮৬ তারিখে ময়মনসিংহে রেলওয়ে জংশনটি যাত্রা শুরু করে। ২০২১ সালে রেলপথ মন্ত্রী ২০০ কোটি টাকা ব্যয়ে রেলওয়ে জংশনটিকে আধুনিকায়নের ঘোষণা দেন।
ময়মনসিংহ জংশন রেলওয়ে স্টেশন অপরিচ্ছন্ন ও ছিনতাইকারীদের আঁখড়া হিসেবে পরিচিত। এছাড়াও স্টেশনটি টিকেট কালোবাজারিদের দখলে আছে বলে অভিযোগ আছে।
ঢাকা–ময়মনসিংহ জংশন
ঢাকা–দেওয়ানগঞ্জ বাজার
ঢাকা–তারাকান্দি
ঢাকা–ভুয়াপুর
ঢাকা–মোহনগঞ্জ
ঢাকা–জারিয়া ঝাঞ্জাইল
চটগ্রাম–জামালপুর টাউন জংশন
চটগ্রাম–ইব্রাহিমাবাদ জংশন
ময়মনসিংহ–ইব্রাহিমাবাদ জংশন
কৃষি বিশ্ববিদ্যালয় রেলওয়ে স্টেশন

বাংলাদেশ কৃষি বিশ্ববিদ্যালয় রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন। এই স্টেশনে বলাকা এক্সপ্রেস ও মহুয়া এক্সপ্রেস ট্রেন যাত্রাবিরতি করে এবং যাত্রী ও মালামাল পরিবহন করে।
এম. এ. চিদম্বরম স্টেডিয়াম

এম. এ. চিদম্বরম স্টেডিয়াম () চেন্নাই, তামিলনাড়ু, ভারতের একটি ক্রিকেট স্টেডিয়াম। পূর্বে এ স্টেডিয়ামটি চেপবক্কম স্টেডিয়াম নামে পরিচিত ছিল। ১৯১৬ সালে এটি প্রতিষ্ঠিত হয়। ভারতের সর্বাপেক্ষা প্রাচীন স্টেডিয়াম হিসেবে অদ্যাবধি ব্যবহৃত হয়ে আসছে। প্রাক্তন বিসিসিআই সভাপতি এম. এ. চিদম্বরম সম্মানার্থে এ স্টেডিয়ামের নামকরণ হয়েছে। ঘরোয়া প্রথম-শ্রেণীর ক্রিকেটে তামিলনাড়ু ক্রিকেট দল এবং ইন্ডিয়ান প্রিমিয়ার লিগের এ বিশেষ অধিকারপ্রাপ্ত দল চেন্নাই সুপার কিংস মাঠটিকে নিজেদের প্রধান মাঠ হিসেবে ব্যবহার করে থাকে। তিনটি ক্রিকেট বিশ্বকাপের ৭টি খেলা এ স্টেডিয়ামে অনুষ্ঠিত হয়েছে।
জুন, ২০০৯ সালে স্টেডিয়ামের পুণঃনির্মাণ কাজে ১৭৫ কোটি রূপী বরাদ্দ দেয়া হয়। এরফলে আরও ১০,০০০ দর্শকের আসন বৃদ্ধিসহ ২৪টি অতিথি কক্ষ নির্মাণ করা হয়। লন্ডনের হপকিন্স আর্কিটেক্টস এবং চেন্নাইয়ের নটরাজ এন্ড ভেঙ্কট আর্কিটেক্টস তামিলনাড়ু ক্রিকেট সংস্থার সাথে চুক্তিবদ্ধ হয়। বর্তমানে এখানে ৩৮,০০০ দর্শকের বসার ব্যবস্থা রয়েছে যা ৪২,০০০-এ বৃদ্ধি পাবে। ৩১ মার্চ, ২০১৫ তারিখে ভারতের সুপ্রিম কোর্ট অবৈধ নির্মাণের কারণে আই , জে এবং কে ব্লকে খেলা আয়োজনে নিষেধাজ্ঞা প্রদান করে এবং সেগুলো ভেঙে ফেলার নির্দেশ দেয় । তিনটি ব্লক মিলিয়ে প্রায় ১২,০০০ আসন ফাঁকা থাকায় ৫০,০০০ ধারণক্ষমতা বিশিষ্ট স্টেডিয়াম এখন ৩৮,০০০ দর্শক ঠাঁই দিতে পারে।
চিপকের দর্শকেরা ভারতের সর্বাপেক্ষা সহনশীলতা ও আতিথেয়তার জন্য পরিচিত। এরপর সাঈদ আনোয়ারকে দাঁড়িয়ে সম্মান প্রদর্শন করে চিপকের দর্শকগণ। এরপর ১৯৯৯ সালে টেস্ট জয়ের পরও তারা ক্রীড়াসুলভ মনোভাবের পরিচয় দিয়ে পাকিস্তান দলকে দাঁড়িয়ে সম্মান করে।
২০০৮ সালে চেন্নাই টেস্টের শেষ দিনে ভারতের দিকে ৩৮৭ রানের লক্ষ্য ছুঁড়ে দিয়েছিল কেভিন পিটারসেনের ইংল্যান্ড। শেষ দিনে মন্টি পানেসার আর গ্রায়েম সোয়ানের ঘূর্ণি সামলে ১০৬ রানের এক অপরাজিত অনবদ্য ইনিংস খেলেছিলেন 'লিটল জিনিয়াস' শচীন টেন্ডুলকার। তাতেই ম্যাচ জিতে যায় ভারত।
প্রথমে ব্যাট করে এখানে অনায়াসে জেতা যায়।
১৯৯৭ সালে ভারতের বিপক্ষে ওডিআইয়ে তৎকালীন ১৯৪ রানের বিশ্বরেকর্ড গড়েন পাকিস্তানের সাঈদ আনোয়ার।
২০১১ আইপিএল ফাইনাল এই মাঠে অনুষ্ঠিত হয়।
২০১২ আইপিএল ফাইনাল এই মাঠে অনুষ্ঠিত হয়।
২০১২ সাল থেকে এখনো অব্দি ২টি আন্তর্জাতিক টি২০ ম্যাচ হয়েছে।
২০১২ সালে নিউজিল্যান্ডের বিরুদ্ধে , যেখানে ভারত ১৬৭ রান তাড়া করতে নেমে ১ রানে হেরে যায়। ২ বলে ৬ রান প্রয়োজনে রোহিত শর্মা মাত্র ৪ রানই সংগ্রহ করতে সক্ষম হন।
২০১৮ এর ওয়েস্ট ইন্ডিজ এর বিরুদ্ধে , শিখর ধাওয়ান এর ৯২ রানের অনবদ্য ইনিংসে ভারত ১৮২ রান তাড়া করে ম্যাচ জেতে । ঋষভ পন্থ ৫৮ রানের ঝোড়ো ইনিংস খেলেন ।
লোকেশ ঘোষ

লোকেশ ঘোষ (, ) ভারতীয় বাংলা চলচ্চিত্রের একজন অভিনেতা। পরিচালক অঞ্জন চৌধুরীর জ্যেষ্ঠা কন্যা অভিনেত্রী চুমকি চৌধুরী তার স্ত্রী।
টমি ওয়ার্ড

টমাস টমি আলফ্রেড ওয়ার্ড (; জন্ম: ২ আগস্ট, ১৮৮৭ - মৃত্যু: ১৬ ফেব্রুয়ারি, ১৯৩৬) ব্রিটিশ ভারতের রাওয়ালপিন্ডিতে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। ১৯১২ থেকে ১৯২৪ সময়কালে দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের ভূমিকা পালন করতেন। এছাড়াও, ডানহাতে ব্যাটিং করতেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভালের প্রতিনিধিত্ব করেন টমি ওয়ার্ড।
২৭ মে, ১৯১২ তারিখে তার টেস্ট অভিষেক ঘটে। ওল্ড ট্রাফোর্ডে অনুষ্ঠিত ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে অনুষ্ঠিত ঐ টেস্টে জিমি ম্যাথুজের হ্যাট্রিকে পরিণত হন। রোল্যান্ড বিউমন্ট এবং সিড পেগলারের পর প্যাডে বল লাগলে এলবিডব্লিউ হন। এছাড়াও, অভিষেকেই গোল্ডেন ডাক পান তিনি। ফলো-অনে পড়ে দ্বিতীয় ইনিংসে মাঠে নামলে ম্যাথুজ পুনরায় হার্বি টেলর ও রেজিনাল্ড সোয়ার্জের পর তাকে শূন্য রানে বোল্ড করেন। এরফলে অভিষেকে দ্বিতীয়বারের মতো হ্যাট্রিকের শিকারে পরিণত হন তিনি। এটি ক্রিকেটের ইতিহাসে এক টেস্টে দুইবার হ্যাট্রিকের ঘটনা ছিল।
১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। টেস্টে জয়ের দিক দিয়ে সফরকারী দলটি সফলকাম হয়নি। পাঁচ টেস্টের ঐ সিরিজে স্বাগতিক ইংরেজ দল ৩-০ ব্যবধানে জয় পেয়েছিল। অন্য দুই টেস্ট বৃষ্টির কারণে ড্রয়ের দিকে চলে যায়। দক্ষিণ আফ্রিকা দলে তিনিই কেবলমাত্র নিয়মিত উইকেট-রক্ষক হিসেবে অন্তর্ভুক্ত হয়েছিলেন। ফলশ্রুতিতে, তার অনুপস্থিতিতে ফ্রেড সাসকিন্ডকে কয়েকটি খেলায় উইকেট-রক্ষকের ভূমিকায় অবতীর্ণ হতে হয়েছিল। টেস্ট সিরিজের শুরুটি ধ্বংসাত্মক আকারে দক্ষিণ আফ্রিকার প্রতিকূলে যায়। এজবাস্টন টেস্টে আর্থার জিলিগান ও মরিস টেটের বোলিং তোপে পড়ে মাত্র ৩০ রানে প্রথম ইনিংস গুটিয়ে যেতে বাধ্য হয়। দক্ষিণ আফ্রিকা দল ইনিংস ব্যবধানে পরাভূত হয়েছিল।
১৬ ফেব্রুয়ারি, ১৯৩৬ তারিখে ৪৮ বছর বয়সে ট্রান্সভালের ইস্ট স্প্রিংস স্বর্ণখনিতে কাজ করার সময় বৈদ্যুতিক সংস্পর্শে মর্মান্তিকভাবে তার দেহাবসান ঘটে।
আলমগীর অভিনীত চলচ্চিত্রের তালিকা

আলমগীর (জন্ম: ৩ এপ্রিল, ১৯৫০) বাংলাদেশের জনপ্রিয় চলচ্চিত্রাভিনেতা। আলমগীর আশি ও নব্বইয়ের দশকে দাপটের সঙ্গে কাজ করেছেন। পারিবারিক টানাপোড়ন, সামাজিক অ্যাকশন, রোমান্টিক অ্যাকশন, ফোক ফ্যান্টাসিসহ সব ধরনের চলচ্চিত্রে তিনি ছিলেন সফল। তাকে মহানায়ক আলমগীর হিসেবেও অভিহিত করা হয়। অভিনয়ের পাশাপাশি প্রযোজক, গায়ক ও পরিচালক হিসেবে সুনাম কুড়িয়েছেন। তিনি শ্রেষ্ঠ অভিনেতা ও শ্রেষ্ঠ পার্শ্বচরিত্রে অভিনেতা বিভাগে ৯ বার জাতীয় চলচ্চিত্র পুরস্কার অর্জন করেছেন।
আলমগীর অভিনীত প্রথম চলচ্চিত্র আলমগীর কুমকুম পরিচালিত আমার জন্মভূমি ১৯৭৩ সালে মুক্তি পায়। তার অভিনীত দ্বিতীয় চলচ্চিত্র ছিল ‘দস্যুরাণী’। এরপর তিনি এ পর্যন্ত অনেক ছবিতে কাজ করেন। অভিনেতা হিসেবে তার উল্লেখযোগ্য চলচ্চিত্রসমূহ হচ্ছে - "ভাত দে", "মা ও ছেলে", "মায়ের দোয়া", "ক্ষতিপূরণ", "মরণের পরে", "পিতা মাতা সন্তান", "অন্ধ বিশ্বাস", "দেশপ্রেমিক"। এছাড়াও তিনি পার্শ্বচরিত্রে অভিনয় করেছেন। যার মধ্যে "মায়ের অধিকার, "সত্যের মৃত্যু নাই", "জীবন মরণের সাথী", "কে আপন কে পর" উল্লেখযোগ্য।
ক্লেয়ার পোলোসাক

ক্লেয়ার অ্যান্টোনিয়া পোলোসাক (; জন্ম: ৭ এপ্রিল, ১৯৮৮) অস্ট্রেলিয়ার বিশিষ্ট প্রমিলা ক্রিকেট আম্পায়ার। মহিলাদের টুয়েন্টি২০ আন্তর্জাতিকের একটি খেলা আম্পায়ার হিসেবে পরিচালনা করেছেন তিনি। ম্যাটাডোর কাপে অংশগ্রহণের মাধ্যমে প্রথম মহিলা হিসেবে অস্ট্রেলীয় লিস্ট এ ক্রিকেটে খেলা পরিচালনা করেছেন। পেশায় ক্লেয়ার পোলোসাক বিদ্যালয়ের শিক্ষিকা।
পোলোস্যাক প্রথমবারের মতো বৈশ্বিক প্রতিযোগিতা হিসেবে ২০১৬ সালের আইসিসি বিশ্ব টুয়েন্টি২০-তে মাঠে নামবেন। তিনি থাইল্যান্ডে মহিলাদের বিশ্বকাপ বাছাইপর্বে খেলা পরিচালনা করেছেন। সিডনিভিত্তিক বিদ্যালয় শিক্ষিকা পোলোস্যাক গতবছর প্রথম মহিলারূপে অস্ট্রেলিয়ার ম্যাটাডোর কাপে কর্মকর্তারূপে অংশ নেন। তিনি অক্টোবর, ২০১৫ সালে কুইন্সল্যান্ড বনাম ক্রিকেট অস্ট্রেলিয়া একাদশের মধ্যকার খেলায় তৃতীয় আম্পায়ারের দায়িত্ব পালন করেন। ১৫ বছর বয়সে তিনি আম্পায়ারিংয়ে যোগ দেন। ২৮ নভেম্বর থেকে ৫ ডিসেম্বর পর্যন্ত ব্যাংককে অনুষ্ঠিত মহিলাদের বিশ্ব টুয়েন্টি২০ বাছাইপর্বে নিউজিল্যান্ডের ক্যাথি ক্রস, ইংল্যান্ডের সু রেডফার্ন এবং ওয়েস্ট ইন্ডিজের জ্যাকুলিন উইলিয়ামস-সহ তিনিও খেলা পরিচালনার জন্য আইসিসি কর্তৃক মনোনীত হন।
২০১৬ সালের আইসিসি বিশ্ব টুয়েন্টি২০ প্রতিযোগিতায় ৩১-সদস্যবিশিষ্ট খেলা পরিচালনাকারী কর্মকর্তাদের তালিকায় দুইজন মহিলা আম্পায়ারকে মনোনীত করা হয়। এরফলে প্রতিযোগিতার ইতিহাসে প্রথমবারের মতো নিউজিল্যান্ডীয় ক্যাথি ক্রসের সাথে তিনিও খেলা পরিচালনার জন্য মাঠে অবস্থান গ্রহণ করবেন। ১৮ মার্চ মোহালিতে অনুষ্ঠিত নিউজিল্যান্ড-আয়ারল্যান্ডের মধ্যকার খেলায় আম্পায়াররূপে তিনি অংশ নিচ্ছেন।
মোনা সিং

মোনা সিং (জন্মঃ ৮ই অক্টোবর, ১৯৮১ সাল) হলেন একজন ভারতীয় মডেল ও অভিনেত্রী। তাকে জেসি জেইসি কৈ নেহি ধারাবাহিক নাটকের প্রধান চরিত্র জেসি (জেস্মিত ওয়ালিয়া), ক্যা হুয়া তেরা ভাদা’র মোনা প্রদীপ সিং, ঝালাক দিখ্‌লা যা’র বিজয়ী এবং ভারতীয় "থ্রি ইডিয়টস" ছবির মোনা শাহাস্ত্রবুদ্ধে চরিত্রের জন্যও বেশি জানা যায়। বালাজী টেলিফিল্মস্‌-এর দুটি শো ক্যা হুয়া তেরা ভাদা ও পেয়ার কো হো জানে দো’র মধ্যেও তিনি কেন্দ্রীয় চরিত্রে অভিনয় করেন।
মোনা সিং জেসি জেইসি কৈ নেহি জনপ্রিয় টেলিভিশন ধারাবাহিকের প্রধান চরিত্র জেসি হিসেবে অভিনয় করেন। ২০০৬ সালে, কালারস্‌-এর একটি শো "ঝালাক দিখ্‌লা জা"র বিজয়ী হন। ভবিষ্যতে ছবিতে কাজ করার জন্য ঘোষণা করেন, যাদের মধ্যে একজন হলো "বব্বি পুশকর্ণ"। ২০০৭ সালের মার্চে তিনি সনি এন্টারটেইনমেন্ট টেলিভিশন চ্যানেলটির সাথে একটি ১৩ মাসের জন্য বাণিজ্যিক মুখপাত্র হিসেবে চুক্তিবদ্ধ হন। ২০০৬ সালের জুন মাসে তিনি গান প্রদর্শনের জন্য বিশ্ব ভ্রমণে বের হতে আশা করেছিলেন, যাতে তাঁর সঙ্গে থাকবেন অন্যান্য অভিনেতা-অভিনেত্রীবৃন্দ। তাঁর পরবর্তী টিভি শো ছিল "এক্সট্রিম মেকওভার"। সনি টেলিভিশনের "ঝালাক দিখ্‌লা জা ৪" এবং সেট মেক্স চ্যানেলের "এক্সট্রা শটস্‌" শো দুটির উপস্থাপনা করেন। তিনি বিভিন্ন বাণিজ্যিক মুখপাত্র হিসেবেও দায়িত্ব পালন করেন। ২০১১ সালের সনি এন্টারটেইনমেন্ট টেলিভিশনের একটি শো "এন্টারটেইনমেন্ট কে লিয়ে কুছ্‌ ভি করেগা"তেও উপস্থাপনা করেছিলেন। তিনি বালাজী টেলিফিল্মস্‌-এর দুটি শো ক্যা হুয়া তেরা ভাদা ও পেয়ার কো হো জানে দো’র মধ্যেও মহিলা কেন্দ্রীয় চরিত্র হিসেবে অভিনয় করেছিলেন।
বারাসাত স্টেডিয়াম

বারাসাত জেলা ক্রীড়া স্টেডিয়াম বা বিদ্যাসাগর ক্রীড়াঙ্গন পশ্চিমবঙ্গের উত্তর চব্বিশ পরগনা জেলার বারাসাত শহরে অবস্থিত একটি ফুটবল মাঠ। এটি মূলত সিএফএল এবং আই-লিগ ম্যাচের জন্য ব্যবহৃত হয়। এছাড়া এটি বিভিন্ন জেলা পর্যায়, রাজ্য পর্যায় ও প্রায়ই জাতীয় পর্যায়ের টুর্নামেন্টের জন্য ব্যবহৃত হয়। এই স্টেডিয়ামের দর্শক ধারণ ক্ষমতা ২২,০০০ জন। স্টেডিয়ামটিতে চারটি ফ্লাডলাইট টাওয়ার এবং বিভিন্ন শীতাতপ নিয়ন্ত্রিত ব্যবস্থা ও পোশাক পরিবর্তনের কক্ষ রয়েছে। স্টেডিয়ামের কৃত্রিম ঘাসের মাঠ ফিফা থেকে দুই তারকা রেটিং অর্জন করেছে।
২০১৪-১৫ মৌসুম থেকে স্টেডিয়ামটি আই লিগ ও সিএফএল-এ মোহনবাগান এসি ও ইস্টবেঙ্গলের ঘরোয়া ম্যাচ আয়োজন করে। ২০১৭ সালের যুব ফুটবল বিশ্বকাপের প্রস্ততি ম্যাচের মাঠ হিসাবে স্টেডিয়ামটি ব্যবহৃত হয়।
২০২০ সালে কোভিড-১৯ বা করোনা রোগে আক্রান্ত রুগীদের "সেফ হোম" প্রকল্পের অধীনে রাজ্য সরকার থেকে বারাসাত স্টেডিয়ামে রাখার ব্যবস্থা করা হয়।
আব্দুল ওহাব খান (বরিশালের রাজনীতিবিদ)

আবদুল ওহাব খান (জন্ম: ১৮৯৮, মৃত্যুঃ ১৯৭২) অবিভক্ত পাকিস্তান জাতীয় পরিষদের স্পিকার ছিলেন।
আবদুল ওহাব খান বরিশালের বাবুগঞ্জের রহমতপুরে ১৮৯৮ সালে জন্মগ্রহণ করেন। বরিশাল ব্রজমোহন কলেজ থেকে ১৯১৮ সালে বি.এ. এবং কলকাতা বিশ্ববিদ্যালয় থেকে ১৯২১ সালে বি.এল. পাশ করেন তিনি।
আবদুল ওহাব ছিলেন কৃষক প্রজা পার্টির অন্যতম নেতা। পাশাপাশি তিনি বরিশাল আদালতে প্রায় ২০ বছর সহকারী পাবলিক প্রসিকিউটরপদে নিযুক্ত ছিলেন। ১৯২২ সালে বরিশাল সদর লোকাল বোর্ডের ভাইস চেয়ারম্যান, জেলা বোর্ডের ভাইস চেয়ারম্যান (১৯২৭-১৯৩৩), এবং পরে উক্ত সংস্থার চেয়ারম্যান পদে উন্নীত হন (১৯৪০-১৯৫২) তিনি। পরপর তিনবার বরিশাল মিউনিসিপ্যালিটির কমিশনার নির্বাচিত আবদুল ওহাব খান। তিনি যথাক্রমে কৃষক প্রজা পার্টির মনোনয়নে বঙ্গীয় আইন সভার সদস্য (১৯৩৭), বরিশাল জেলা স্কুল বোর্ডের ভাইস-প্রেসিডেন্ট (১৯৪২) ও জেলা স্কুল বোর্ডের প্রেসিডেন্ট (১৯৫০) নির্বাচিত হন। ১৯৫৩ খ্রিষ্টাব্দে কৃষক-শ্রমিক পার্টি গঠনে তার বলিষ্ঠ ভূমিকা ছিল। ১৯৫৪ সালে যুক্তফ্রন্টের মনোনয়নে পূর্ববঙ্গ আইনসভার সদস্য ও ১৯৫৫ সালে কৃষক-শ্রমিক মনোনয়নে পাকিস্তান গণপরিষদের সদস্য ও স্পিকারপদে যোগ দেন। তার সভাপতিত্বে গণপরিষদে ১৯৫৬ খ্রি. শাসনতন্ত্র গৃহীত হয়। নয়াশাসনতন্ত্র মোতাবেক গণপরিষদ জাতীয় পরিষদে রূপান্তরিত হলে স্পিকারপদে পুনর্বহাল হন। ১৯৫৮ খ্রি. সামরিক সরকার জাতীয় পরিষদ ভেঙে দিলে তিনিও স্পিকারপদ হারান। শেরে বাংলা এ.কে. ফজলুল হকের রাজনীতির তিনি একজন অণুসারী ছিলেন।
অনুরাধা রায়

অনুরাধা রায় ভারতীয় বাংলা চলচ্চিত্রের একজন অভিনেত্রী। তিনি কলকাতায় জন্মগ্রহণ করেন। অভিনেতা দেবরাজ রায় তার স্বামী। বাংলার ছোটপর্দায় 'রাজেশ্বরী' মেগা ধারাবাহিকে রানী রাসমণির ভূমিকায় তিনি নজর কাড়েন।
দেশপ্রেমিক (চলচ্চিত্র)

দেশপ্রেমিক ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির কাহিনী লিখেছেন এবং পরিচালনা করেছেন পরিচালক কাজী হায়াৎ। হাসনাবাদ কথাচিত্র ব্যানারে শেখ মুজিবুর রহমানের প্রযোজনায় চলচ্চিত্রটির প্রধান চরিত্রে অভিনয় করেন আলমগীর। এছাড়াও অন্যান্য চরিত্রে অভিনয় করেন মান্না, চম্পা, ডলি জহুর, আশীষ কুমার লোহ প্রমুখ। এ চলচ্চিত্রের মধ্য দিয়ে আলমগীর সপ্তম বারের মত শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।
স্ত্রী কন্যা নিয়ে সুখের সংসার করছেন চিত্রপরিচালক আলমগীর। ধনীর দুলালী ডলি ভালবেসে বিয়ে করে আলমগীরকে যা তার বাবা শিল্পপতি আরিফুল হক পছন্দ করে না। আলমগীর "দেশপ্রেমিক" নামে একটি চলচ্চিত্র নির্মাণ করেন যাতে সমাজ ও রাজনীতির নষ্ট দিকগুলো চিত্রায়িত হয়। এতে করে সমালচনার শিকার হতে হয় তাকে। এমনকি তথ্য মন্ত্রী তাকে বাসায় ডেকে বিভিন্ন প্রলোভন দেখিয়ে বিরত করার চেষ্টা করে। আলমগীর তার প্রস্তাব ফিরিয়ে দিয়ে চলচ্চিত্রটি মুক্তির উদ্যোগ নেয়। কিন্তু তাকে এফডিসির ল্যাবে চলচ্চিত্রটি মুদ্রণ করতে দেওয়া হয় না এবং পদে পদে বাঁধা দেওয়া হয়। প্রযোজক পরিবেশকরাও তার চলচ্চিত্রে লগ্নি করতে অস্বীকৃতি জানায়। তখন সে এফডিসির সম্পাদক আশীষ কুমারের কাছ থেকে টাকা ধার করে ও তার স্ত্রীর গয়না বিক্রি করে বিদেশ থেকে চলচ্চিত্রটি মুদ্রণ করার ব্যবস্থা করে। সরকারের ঊর্ধ্বতন কর্মকর্তারা যখন দেখে তার আগ্রহে ভাটা পড়ছে না তখন এক রাতে তাকে পুলিশ স্বর্ণচোরাচালানের অভিযগে ধরে নিয়ে যায়। পুলিশের রিমান্ডে ও স্ত্রী-কন্যার কথা ভেবে সে এই অভিযোগ স্বীকার করেলে তার ২০ বছরের জেল হয়। ডলি তার মেয়েকে নিয়ে তার বাবার সহযোগিতায় বিদেশ চলে যায়।
২০ বছর পর সে জেল থেকে বের হয়ে তার শ্বশুর বাড়িতে তার স্ত্রী-কন্যার খোঁজ নিতে গেলে তার শ্বশুর তাকে তাড়িয়ে দেন। আলমগীরের মেয়ে চম্পা দেশে ফিরে তার বাবাকে খুঁজতে থাকে। তার সাহয্যে এগিয়ে আসে মান্না। অবশেষে সে তার বাবাকে খুঁজে পায়। বাবাকে পেয়ে সে তার নানার বাড়ি ছেড়ে বাবার সাথে থাকতে শুরু করে। বাবাকে স্বাভাবিক অবস্থায় আনতে সে মান্নার সহযোগিতায় তার বাবার নির্মিত চলচ্চিত্র মুক্তির উদ্যোগ নেয়। ইতোমধ্যে আলমগীর লিভার ক্যান্সারে আক্রান্ত হয়। চলচ্চিত্রটি মুক্তি পায় এবং এর পরপরই দরশকেরা তা সাদরে গ্রহণ করে। চীনের বেইজিংয়ে আন্তর্জাতিক চলচ্চিত্র উৎসবে চলচ্চিত্রটি পুরস্কার অর্জন করে। আলমগীরের পক্ষ থেকে পুরস্কার গ্রহণ করে তার মেয়ে। পুরস্কার হাতে পেয়ে মৃত্যুর কোলে ঢলে পরে আলমগীর।
দেশপ্রেমিক চলচ্চিত্রের সঙ্গীত পরিচালনা করেছেন আজাদ রহমান। এ চলচ্চিত্রের জন্য বেশ কিছু রবীন্দ্র সঙ্গীত ব্যবহার করা হয়। এছাড়াও ‘তুমি কি দেখেছো কভু’ গানটিকেও নতুন করে সুরারোপ করা হয় এই চলচ্চিত্রের জন্য। একাধিক রবীন্দ্র সঙ্গীতে কণ্ঠ দেন রবীন্দ্র সঙ্গীত শিল্পী রেজওয়ানা চৌধুরী বন্যা।
জাতীয় চলচ্চিত্র পুরস্কার
দেবরাজ রায়

দেবরাজ রায় (৯ ডিসেম্বর ১৯৫৪ – ১৭ অক্টোবর ২০২৪) ছিলেন ভারতীয় বাংলা চলচ্চিত্রের একজন অভিনেতা। অভিনেত্রী অনুরাধা রায় তার স্ত্রী। তিনি কলকাতায় জন্মগ্রহণ করেন। তার বাবা-মা থিয়েটারের বিখ্যাত মুখ তরুণ রায় (ধনঞ্জয় বৈরাগী) ও দীপান্বিতা রায়।
নাট্যমঞ্চ ও সিনেমায় অভিনয়ের পাশাপাশি টেলিভিশনের প্রথম যুগে সুদর্শন শিল্পীর স্পষ্ট উচ্চারণে সংবাদ পাঠ মুগ্ধ করেছিল দূরদর্শনের শ্রোতাদের। ১৯৭০ খ্রিস্টাব্দে সত্যজিৎ রায়ের ‘"প্রতিদ্বন্দ্বী"’ ছবি দিয়ে অভিনয় জীবনের শুরু করেন দেবরাজ। পরের বছর, ১৯৭১ খ্রিস্টাব্দে তিনি মৃণাল সেনের ‘"কলকাতা ৭১"’-এ অভিনয় করেন। এই ছবি তাঁকে বিপুল জনপ্রিয়তা এনে দিয়েছিল। এরপর তপন সিংহ, তরুণ মজুমদার, দীনেন গুপ্ত বিভূতি লাহা-সহ সেই সময়ের খ্যাতনামা চলচ্চিত্র পরিচালকদের সঙ্গে কাজ করেন। তপন সিংহের "রাজা" ছবিতে এবং দীনেন গুপ্তের "মর্জিনা আবদুল্লা" ছবিতে তার অভিনয় জনপ্রিয় করে তুলেছিল।
শহীদুল ইসলাম খোকন

শহীদুল ইসলাম খোকন (১৫ মে ১৯৫৭ - ৪ এপ্রিল ২০১৬) একজন বাংলাদেশী চলচ্চিত্র পরিচালক। পরিচালনার পাশাপাশি তিনি চলচ্চিত্র প্রযোজনা ও অভিনয় করেছেন।
শহীদুল ইসলাম খোকন পূর্ব পাকিস্তানের (বর্তমান বাংলাদেশ) বরিশাল জেলার ইমামকাঠির অন্তর্গত বোয়ালিয়ায় জন্মগ্রহণ করেন।
শহীদুল ইসলাম খোকনের চলচ্চিত্র যাত্রা শুরু হয় ১৯৭৪ সালে অভিনেতা ও প্রযোজক সোহেল রানার হাত ধরে। সোহেল রানা পরিচালিত মাসুদ রানা চলচ্চিত্রের সহকারী পরিচালক হিসেবে তিনি চলচ্চিত্রাঙ্গনে পদার্পণ করেন। তার পরিচালিত প্রথম চলচ্চিত্র "রক্তের বন্দী" তেমন সাফল্য পায় নি। তার পরিচালিত দ্বিতীয় চলচ্চিত্রটিও সাফল্যের মুখ দেখে নি। এরপর তিনি সোহেল রানার ছোট ভাই রুবেলকে নিয়ে নির্মাণ করেন অ্যাকশন নির্ভর "লড়াকু" যা ব্যবসাসফল হয়। ইলিয়াস কোবরা, ড্যানি সিডাক, সিরাজ পান্না, চিত্রনায়িকা মিশেলাদের নিয়ে মার্শাল আর্ট এবং অ্যাকশন ভিত্তিক চলচ্চিত্র নির্মাণ করে তিনি সফলতা লাভ করেন।
তৎকালীন প্রধানমন্ত্রী শেখ হাসিনা তার পরিচালিত "বজ্রমুষ্টি" চলচ্চিত্রটির শুটিং স্পটে বসে শুটিং দেখেন। তিনি "পালাবি কোথায়" চলচ্চিত্রটি নির্মাণকালে অর্থসঙ্কটের কারণে নিজের উত্তরার বাড়ি বিক্রি করে দেন।
শহীদুল ইসলাম খোকন জয় ইসলামকে বিয়ে করেন। তাদের ১ মেয়ে ও ২ ছেলে।
জাতীয়তাবাদ, সাম্প্রদায়িকতা ও জনগণের মুক্তি ১৯০৫-১৯৪৭

জাতীয়তাবাদ, সাম্প্রদায়িকতা ও জনগণের মুক্তি (১৯০৫-৪৭) হচ্ছে সিরাজুল ইসলাম চৌধুরী রচিত ইতিহাসকেন্দ্রিক গুরুত্বপূর্ণ বই। গ্রন্থটি প্রচলিত অর্থে ঘটনার বর্ণনা নয়; বরং ঘটনার তাৎপর্য অনুসন্ধানে নিয়োজিত। ৮১৫ পৃষ্ঠার বইটি ২০১৫ সালে প্রথম প্রকাশিত হয়। বইটিতে লেখক ১৯০৫ সালের বঙ্গভঙ্গ থেকে ১৯৪৭-এর দেশভাগের মধ্যবর্তী বিয়াল্লিশ বছরের সময়প্রবাহে জাতীয়তাবাদী আন্দোলনে ব্যক্তির ভূমিকাকে আলোচনায় এনেছেন, রাজনৈতিক নেতা-কর্মীদের অপরিসীম আত্মত্যাগের ইতিহাসকে বিবেচনায় রেখেছেন, তবে এসব অভিমুখের রাজনৈতিক লক্ষ্য ও তাৎপর্যকে নতুনভাবে বর্তমান কালের নিরিখে যাচাই করেও দেখেছেন। লেখক ইতিহাসের আবরণে অতিকথন ও কিংবদন্তি নির্মাণের পথ প্রত্যাখ্যান করে উপনিবেশিত ভারতবর্ষের উত্তাল সময়ের রাজনৈতিক গতিবিধির প্রায় প্রতিটি ছোট-বড় পর্ব ও নেপথ্য প্রভাবককে বিশ্লেষণ সাপেক্ষে যথাসম্ভব নিরাসক্তভাবে তুলে এনেছেন।
"জাতীয়তাবাদ, সাম্প্রদায়িকতা ও জনগণের মুক্তি" গ্রন্থটি ‘প্রথম আলো বর্ষসেরা বই ১৪২১’-এ মননশীল শাখায় পুরস্কার পেয়েছে।
ইতিবাচক মানসিক ভঙ্গি

ইতিবাচক মানসিক ভঙ্গি একটি ধারণা যা সর্বপ্রথম প্রকাশ পায় Think and Grow Rich by Napoleon Hill এর বইয়ের মাধ্যমে, যার ইংরেজি প্রকাশকাল ১৯৩৭ সনে। যদিও বইটিতে সরাসরি শব্দাবলী প্রয়োগ করা হয়নি তবুও সাফল্য অর্জনের জন্য ইতিবাচক চিন্তা যে একটি অন্যতম গুরুত্বপূর্ণ সূত্র এবং ইহা গঠন করা অত্যাবশ্যক তা সম্বন্ধে ইঙ্গিত দেওয়া হয়েছে। পরবর্তী সময় নেপোলিয়ন হিল এবং ডব্লিও ক্লেমেন্ট স্টোন, আরও একটি বই রচনা করেন যাতে সরাসরি ইতিবাচক মানসিক ভঙ্গিকে সাফল্য অর্জনের জন্য মুখ্য উপাদান রূপে উল্লেখ করেন, ইহা চারিত্রিক গুণাবলীর একটি অতিরিক্ত অংশ যা একজনের চরিত্রকে দৃঢ় করে তোলে। ইতিবাচক মানসিক ভঙ্গি দ্বারা এমন কিছু শব্দ বোঝা হয় যেমন আস্থা, সততা, আশা, সাহস, প্রাথমিক আরম্ভ, প্রত্যাশা, সৌজন্যতা, ধৈর্য, কৌশল, দয়া এবং ভালো সাধারণ অণুভূতিগুলো।
সাফল্য সাময়িকীতে জনাব জস ইলিছ বলেছেন, “সাধারণ লোকজনের অসাধারণ জীবন যাপন।” ইহাকে তিনি ব্যাখ্যা করেছেন এভাবে যে সাধারণ লোকজনেরও সমস্যা থাকে, বাধা, দুঃখ, হতাশা, সম্পদের অভাব থাকে কিন্তু তারপরও তারা ইতিবাচক চিন্তা এবং সেই অনুযায়ী ইতিবাচক কাজ করে জীবনে সামনে এগিয়ে যায়। ইহাই জীবন। জীবনে সমস্যা থাকবেই কিন্তু সমস্যার কারণে, নেতিবাচক চিন্তা করে, ভয়ে ভীত হয়ে বসে থাকা যাবে না এগিয়ে যেতে হবে ইতিবাচক মানসিক ভঙ্গি সাথে নিয়ে।
পরবর্তী সময় ইতিবাচক চিন্তা নিয়ে জনাব নরম্যান ভিন্সেন্ট পেইলী একটি বই রচনা করেন - ইতিবাচক চিন্তার ক্ষমতা। বইয়ে তিনি উল্লেখ করেন, “সুখ অর্জনের পথ হচ্ছেঃ আপনার হৃদয়কে ঘৃণা থেকে দূরে রাখুন, আপনার মনকে উদ্বিগ্নতা থেকে দূরে রাখুন। সহজভাবে বাঁচুন, অল্প প্রত্যাশা করুন, বেশি প্রদান করুন। সূর্যরশ্মির আলোকিত কিরণ দেখুন, নিজেকে ভুলে যান, অন্যান্যদের কথা চিন্তা করুন। একটি সপ্তাহের জন্য ইহা চেষ্টা করে দেখুন এবং আপনি বিস্মিত হবেন।”
ইতিবাচক মানসিক ভঙ্গি হচ্ছে একটি দর্শন যা প্রতিটি অবস্থা, পরিস্থিতি বা ঘটনা থেকে আশাবাদী দিক চিন্তা করতে পরামর্শ দেয় এবং এই দিক নিয়ে সাফল্য অর্জনের পথে পরিচালিত হতে তাড়া দেয়। প্রতিটি বাধা, বিপত্তি বা ব্যর্থতা থেকে শিক্ষা নিয়ে এগিয়ে যাওয়ার জন্য, নিজের আকাঙ্ক্ষিত ফলাফল পাওয়ার জন্য অবিরত অধ্যবসায় চালিয়ে নেওয়ার প্রতি ইতিবাচক মানসিক ভঙ্গি অণুপ্রেরণা দিয়ে যায়। ইতিবাচক মানসিক ভঙ্গি গঠনের জন্য আশাবাদ এবং প্রত্যাশা অত্যন্ত জরুরী।
সর্বোচ্চ আয়কারী ভারতীয় বাংলা চলচ্চিত্রের তালিকা

টলিউড বা কলকাতার টালিগঞ্জ থেকে বাংলা চলচ্চিত্র নির্মিত হয়। এই চলচ্চিত্র ইন্ডাস্ট্রিকে হলিউড নামেটির সাথে মিল রেখে ১৯৩২ সাল থেকে টলিউড বলা হয়। টলিউডে নির্মিত চলচ্চিত্র ভারতের অন্যান্য চলচ্চিত্র ইন্ডাস্ট্রির চলচ্চিত্রের বাজেট ও আয়ের থেকে কম। তবে টলিউডে নির্মিত অন্য ধারার চলচ্চিত্র বা "আর্ট ফিল্ম" খুবই উন্নত। এই কারণে টলিউডকে ভারতের শিল্প চলচ্চিত্রের রাজধানী বলা হয়।
বাংলা ভাষার বাংলা চলচ্চিত্র শিল্প পশ্চিমবঙ্গের রাজধানী শহর কলকাতার, টালিগঞ্জে অবস্থিত।
হাইমেনোপটেরা

হাইমেনোপটেরা ইনসেক্টা শ্রেণির ৩য় বৃহত্তম পর্ব। হাইমোনোপটেরা পর্বের মোট ১৫০০০০ প্রজাতি সনাক্ত করা হয়েছে এবং এখনো সবগুলা সম্পর্কে তথ্য পাওয়া যায়নি। এদের স্ত্রী প্রাণিদের ওভিপজিটর বিশেষায়িত হয়ে হুল এ পরিনত হয়েছে যা বিষগ্রন্থি ধারণ করে।
১) পুঞ্জাক্ষি বৃহদাকৃতির। 
২) পা লম্বা এবং টারসাস প্রধানত ৫ খন্ডকে বিভক্ত। 
৩) পশ্চাত ডানা সম্মুখ ডানা অপেক্ষা আকারে ছোট।
হাঙর নদী গ্রেনেড (চলচ্চিত্র)

হাঙর নদী গ্রেনেড ১৯৯৭ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক বাংলাদেশী চলচ্চিত্র। সেলিনা হোসেন এর উপন্যাস "হাঙর নদী গ্রেনেড" অবলম্বনে নির্মিত এই ছবিটি পরিচালনা করেছেন বাংলাদেশের বিখ্যাত চলচ্চিত্রকার চাষী নজরুল ইসলাম। ছবিতে বিভিন্ন চরিত্রে অভিনয় করেছেন সুচরিতা, সোহেল রানা, অরুণা বিশ্বাস, অন্তরা, ইমরান, দোদুল ও আশিক প্রমুখ।
গ্রামের দুরন্ত কিশোরী বুড়ির অল্প বয়সে বিয়ে হয় তার থেকে দ্বিগুণ বয়স্ক গফুরের সাথে। গফুরের আগের ঘরের দুই সন্তান, সলিম আর কলিম। দুজনকেই বুড়ি ভালোবাসে। তাও সে তার নিজের সন্তান চায়। জন্ম হয় তার নিজের সন্তান রইসের। কিন্তু অনেক সাধনার সন্তান রইস হয় বাক-প্রতিবন্ধী। ইতোমধ্যে গফুর মারা যায়। বড় ছেলে সলিমের বিয়ে হয়। ঘরে আসে নতুন বউ রমিজা। শুরু হয় যুদ্ধ। সলিম চলে যায় যুদ্ধে। বাড়িতে রেখে যায় কলিমকে মায়ের দেখাশুনার জন্য। পাকিস্তানিদের দোসরদের কাছে এই খবর পেয়ে মেজর কলিমকে ধরে নিয়ে যায় এবং মুক্তিযোদ্ধাদের খবর দেওয়ার জন্য কলিমকে মারধোর করে। এক পর্যায়ে তারা কলিমকে তার মায়ের সামনে গুলি করে হত্যা করে।
যুদ্ধ আরও ভয়াবহরূপ ধারণ করে। রমিজার বাবা রমিজাকে নিয়ে যায়। গ্রামের রমজান আলীর দুই ছেলে যুদ্ধে গেছে যেনে ক্যাম্পে নিয়ে তাকে নির্যাতন করা হয়। এক রাতে অপারেশন চালিয়ে কোণঠাসা হয়ে দুই যোদ্ধা তার বুড়ির বাড়িতে আশ্রয় নেয়। তাদের পিছে ধাওয়া করে পাকিস্তানি বাহিনী তার বাড়িতে পৌঁছে। দেশপ্রেমের অগ্নিপরীক্ষায় একজন মা, মুক্তিযোদ্ধাদের বাঁচাতে তার নিজের আকাঙ্ক্ষিত সন্তানকে তুলে দেয় পাক বাহিনীর বন্দুকের নলের মুখে।
বাংলাদেশের প্রখ্যাত নারী ঔপন্যাসিক সেলিনা হোসেন এর বিখ্যাত উপন্যাস "হাঙর নদী গ্রেনেড" অবলম্বনে ভারতীয় চলচ্চিত্র নির্মাতা সত্যজিৎ রায় একটি চলচ্চিত্র নির্মাণ করতে চেয়েছিলেন। ১৯৭৫ সালের ১৩ আগস্ট সেলিনা হোসেনকে লেখা এক চিঠিতে তিনি এ উপন্যাসের প্রশংসা করেন এবং চলচ্চিত্রে রুপ দেওয়ার আশা পোষণ করেন। কিন্তু তৎকালীন বাংলাদেশের অভ্যন্তরীণ রাজনৈতিক অবস্থার কারণে চলচ্চিত্রটি নির্মাণ করা যায়নি। সত্যজিৎ রায় এর মৃত্যুর পরে বাংলাদেশী চলচ্চিত্রকার চাষী নজরুল ইসলাম ১৯৯৩ সালে এটি নির্মাণ করার সিদ্ধান্ত গ্রহণ করেন। নির্মাণ শেষে ১৯৯৭ সালে ছবিটি মুক্তি দেয়া হয়।
"হাঙর নদী গ্রেনেড" ছবির সঙ্গীত পরিচালনা করেছেন শেখ সাদী খান।
জাতীয় চলচ্চিত্র পুরস্কার
কান্ডালা-ভাটিন্ডা তেল পাইপলাইন

কান্ডালা-ভাটিণ্ডা তেল পাইপলাইন-এর নির্মাণকার্য ১৯৯৩ সালে শুরু হয়। ১৯৯৬ সালে এর উদ্ভোধন হয়। এটি ভারতের দীর্ঘতম পাইপলাইন। এর দৈর্ঘ্য ১৪৪৫ কিলোমিটার । এটি গুজরাত, রাজস্থান, হরিয়ানা এবং পাঞ্জাব রাজ্যের মধ্য দিয়ে গেছে। এটি উত্তর ভারতের অঞ্চল গুলিতে তেল সরবরাহ করে।
পর্শুকা

পর্শুকা বা পিঞ্জরাস্থি () মানবদেহের এক প্রকার সরু,লম্বা, বাঁকা,অস্থি। মানবদেহে ১২ জোড়া পর্শুকা আছে।এগুলো হলো বুকের অস্থি।পর্শুকার পশ্চাৎপ্রান্তে ফ্যাসেটবাহী মস্তক(Capichulam-ক্যাপিচুলাম)।ক্রেস্টবাহী গ্রীবা,সহযোগীতল সহ টিউবার্কল এবং কোণ সৃষ্টি করে যা বাকানো দেহ দিয়ে গঠিত।মস্তক,গ্রীবা থোরাসিক কশেরুকার দেহের সাথে যুক্ত থাকে।টিউবার্কল দ্বারা একই কশেরুকার ট্রান্সভার্স প্রসেসের সঙ্গে যুক্ত থাকে। পর্শুকার সম্মুখ প্রান্ত তরুনাস্থিময়।প্রথম ৭ জোড়া পর্শুকা এদের তরুনাস্থি দিয়ে স্টার্নামের সাথে যুক্ত থাকে এগুলো আসল পর্শুকা। বাকী ৫ জোড়া নকল কারণ স্টার্নামের সাথে যুক্ত না। ৮ম,৯ম,১০ম পর্শুকা উপরিস্থিত পর্শুকার তরুণাস্থির সাথে যুক্ত হয়ে কোস্টাল আর্চ(costal arch) গঠন করে। ১১ ও ১২ নং পর্শুকা সামনে মাংসপেশীতে উন্মুক্ত থাকে। প্রথম পর্শুকাজোড়ার উপরিতলে পেশি সংযোজনের জন্য দুটি এবং সাবক্লাভিয়ান শিরা ও ধমনি ধারণের জন্য দুটি খাদ থাকে। উপরে নিচে দুই কোস্টাল তরুণাস্থির মধ্যবর্তী ফাঁকা স্থানকে ইন্টারকোস্টাল স্পেস বলে।
মরিস অলম

মরিস জেমস কারিক অলম (; জন্ম: ২৩ মার্চ, ১৯০৬ - মৃত্যু: ৮ এপ্রিল, ১৯৯৬) মিডলসেক্সের নর্থউড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ১৯৩০ থেকে ১৯৩১ সালের মধ্যে ইংল্যান্ড ক্রিকেট দলের পক্ষে টেস্ট ক্রিকেটে অংশ নিয়েছিলেন তিনি। দলে তিনি মূলতঃ বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচেরসারিতে ব্যাটিং করতেন তিনি। কাউন্টি ক্রিকেটে সারে দলের প্রতিনিধিত্ব করেছেন মরিস অলম।
১৯২৮ থেকে ১৯৩৭ সময়কালে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯২৯-৩০ মৌসুমে অস্ট্রেলিয়া ও নিউজিল্যান্ড এবং ১৯৩০-৩১ মৌসুমে দক্ষিণ আফ্রিকা গমন করেন।
১৯৭৬ সালে নিউজিল্যান্ডীয় পিটার পেথেরিক ও ১৯৯৪ সালে অস্ট্রেলীয় ড্যামিয়েন ফ্লেমিংয়ের পূর্বে তিনিই প্রথম টেস্ট ক্রিকেটের ইতিহাসে অভিষেকেই হ্যাট্রিক করেছিলেন। ১০ জানুয়ারি, ১৯৩০ তারিখে ক্রাইস্টচার্চের ল্যাঙ্কাস্টার পার্কে অনুষ্ঠিত টেস্টে তিনি টম লরি, কেন জেমস এবং টেড বেডককের উইকেট পেয়েছিলেন। ঐ টেস্টে প্রথম খেলোয়াড় হিসেবে প্রথম পাঁচ বলেই চার উইকেট দখল করেন তিনি। পরবর্তীকালে অবশ্য ওয়াসিম আকরাম এবং ক্রিস ওল্ড এ কৃতিত্বের দাবীদার হয়েছিলেন। প্রথম ইনিংসে তার বোলিং পরিসংখ্যান ছিল ৫/৩৮।
দলীয় সঙ্গী মরিস টার্নবুলকে সাথে নিয়ে ১৯৩০ সালে ‘দ্য বুক অব টু মরিসেস’ ও ১৯৩১ সালে ‘দ্য টু মরিসেস এগেইন’ শিরোনামীয় গ্রন্থ রচনা করেছিলেন। পুস্তক দুইটিতে নিউজিল্যান্ড ও দক্ষিণ আফ্রিকা সফরকে ঘিরে তাদের অভিজ্ঞতা তুলে ধরেছেন। ১৯৭০ থেকে ১৯৭৭ সাল পর্যন্ত এক সময়ের প্রতিনিধিত্বকারী ক্লাব সারের সভাপতির দায়িত্ব পালন করেছেন তিনি। এছাড়াও, ১৯৬৯ থেকে ১৯৭০ মেয়াদে মেরিলেবোন ক্রিকেট ক্লাবের সভাপতির দায়িত্ব পালন করেছেন।
তার সন্তান অ্যান্থনি অলম সারে দলের পক্ষে প্রথম-শ্রেণীর ক্রিকেট খেলেছেন ও ক্রিকেটে ৬ ফুট ১০ ইঞ্চি উচ্চতা নিয়ে অন্যতম লম্বাটে খেলোয়াড়ের মর্যাদা পেয়েছেন।
চুল ছাঁটার যন্ত্র

চুল ছাঁটার যন্ত্র(ইংরেজিতে হেয়ার ক্লিপার বা ট্রিমার) হল সেসব বিশেষায়িত সরঞ্জাম যেগুলো মানুষের দেহের চুল (যেমন মাথার চুল, গোঁফ-দাড়ি বা দেহের অন্য জায়গার অবাঞ্ছিত চুল বা লোম) ছেঁটে ছোট করতে বা কেটে ফেলতে ব্যবহৃত হয়। এগুলো ঠিক কাচির নীতিতেই কাজ করে, কিন্তু কাচি এবং ক্ষুর (রেজর) থেকে স্বতন্ত্র। একই রকম ভারী সরঞ্জাম ভেড়ার লোম কাটতে ব্যবহৃত হয়, তবে সেগুলোকে হ্যান্ডিপিস বা ভেড়ার লোম কাটার যন্ত্র বলা হয়।
খোঁচা দাঁড়ি

খোঁচা দাঁড়ি (ইংরেজিতে ডিজাইনার স্টাবল নামে পরিচিত) পুরুষদের দাঁড়ির একটি স্বল্পবর্ধিত রূপ ১৯৮০-র দশকে রেওয়াজে পরিণত হয়। গায়ক জর্জ মাইকেল এবং অভিনেতা ডন জনসন এই স্টাইলটির পুনরাবির্ভাব ঘটান এবং তারপর আরও অনেকেই তাদের অনুকরণ করেন। বেশ কিছু প্রতিষ্ঠান ডিজাইনার স্টাবল বা খোঁচা দাড়ি রাখার জন্য বিয়ার্ড ট্রিমার নামক দাড়ি ছাঁটার যন্ত্র (হেয়ার ক্লিপার) তৈরি করে থাকে, যা "ফাইভ ও'ক্লক শ্যাডো" ("five o'clock shadow") বা "বিকাল পাঁচটার ছায়া" নামে পরিচিত। ২০০০ সালের শুরুর দিকে ডেভিড বেকহ্যাম এবং জর্জ ক্লুনির দ্বারা জনপ্রিয় হওয়ার মাধ্যমে স্টাইলটি আবার মানুষের মাঝে ফিরে আসে।
সুখেন দাস

সুখেন দাস (২৮ জুলাই ১৯৩৮ - ৪ এপ্রিল ২০০৪) ছিলেন ভারতীয় বাংলা চলচ্চিত্রের একজন বিখ্যাত অভিনেতা এবং চলচ্চিত্র পরিচালক। তিনি ২০০৪ সালের ৪ এপ্রিল কলকাতায় পরলোক গমন করেন।
শঙ্খচিল (চলচ্চিত্র)

শঙ্খচিল ২০১৬ সালে মুক্তিপ্রাপ্ত চলচ্চিত্র, যেটি পরিচালনা করেছেন ভারতের জাতীয় চলচ্চিত্র পুরস্কারজয়ী নির্মাতা গৌতম ঘোষের। শঙ্খচিল চলচ্চিত্রের কেন্দ্রীয় চরিত্রে অভিনয় করছেন পশ্চিমবঙ্গের অভিনেতা প্রসেনজিৎ চট্টোপাধ্যায় ও বাংলাদেশের কুসুম শিকদার। ১৯৪৭ সালের দেশভাগের প্রেক্ষাপটে গড়ে উঠেছে চলচ্চিত্রটির গল্প।
বাংলাদেশ-ভারত সীমান্তের এক জনপদের গল্প ‘শঙ্খচিল’। যেখানে এক ভূগোল শিক্ষক, তার স্ত্রী ও ছোট মেয়েকে কেন্দ্র করেই এগিয়ে যাবে ছবিটি। প্রকাশিত পোস্টারে দেখা যায়- অল্প গাছ-গাছালি ঘেরা একটি বনের ভেতর দিয়ে হাঁটছে এক যুবক। তার পরনে সাদা শার্টের সঙ্গে কালো প্যান্ট। যুবকের কাঁধে অজ্ঞান অবস্থায় রয়েছে একটি যুবতী। ১৯৪৭ সালের দেশভাগ এবং পরবর্তী সময়ে সীমান্তবর্তী এলাকার মানুষের সুখ-দুঃখের গল্প নিয়েই মূলত কাহিনী তৈরি হয়েছে এই চলচ্চিত্রের।
শঙ্খচিল, দেশের দক্ষিণ দিকের সীমান্তবর্তী গ্রামের মানুষের গল্প। দেশভাগ আর মানুষের ওপর সে ভাগাভাগির ভোগান্তি নিয়ে গল্প ডালপালা মেলেছে। শুনে ভীষণ জটিল বিষয় মনে হবে। বিষয় জটিলই, তবে পরিচালক গৌতম ঘোষ জটিল গল্প সরল করে বলায় দক্ষ । লালনকে নিয়ে মনের মানুষ আর শূন্য অঙ্ক দেখে একই রকম অনুভব হয়েছিল।
ছবি নির্মাণে তার বিষয় বেছে নেওয়া দেখেও অবাক হতে হয়। বিষয়ে বৈচিত্র্য থাকে। সে বৈচিত্র্যে সৃষ্টি হয় প্রথম মুগ্ধতা।
দেশভাগ, ধর্ম, হিন্দু-মুসলমান, সীমান্ত সবই দুধারি তলোয়ারের মতো। এ রকম বিষয় নিয়ে চলচ্চিত্র নির্মাণ শত রকমের ঝুঁকিতে পূর্ণ। দুটো দেশ, দুটো ধর্ম, আবেগ, অন্ত্যমিল, বিরোধ সবই উঠে এসেছে চলচ্চিত্রে। উঠে এসেছে মন্দ-ভালো অত্যন্ত সরল প্রবাহে। সে মন্দ-ভালোতে আনন্দ লাভ ও বেদনা বোধ হয়। পীড়িত করে কিন্তু মনে সামান্য আক্রান্তর অনুভব তৈরি করে না। ছবির শেষ পর্যন্ত এ অসাধারণত্ব অটুট থাকে। শঙ্খচিল, গৌতম ঘোষ—উভয়ই এত সব কারণেই বিশেষ।
পার্থ বড়ুয়া

পার্থ বড়ুয়া একজন বাংলাদেশী সঙ্গীত শিল্পী, অভিনেতা। তিনি বাংলাদেশী ব্যান্ড সোল্‌স এর সদস্য। এছাড়া তিনি অভিনেতা হিসেবে নাটক, সিনেমায় নিয়মিত অভিনয় করে যাচ্ছেন।
পার্থ চট্টগ্রামে জন্মগ্রহণ করেন এবং সেখানেই শৈশব ও শিক্ষাজীবন কাটে। তার মা ছিলেন একজন স্কুল শিক্ষক। খুব অল্প বয়সেই পার্থ সঙ্গীত চর্চা শুরু করেন। তিনি নাসিরাবাদ সরকারি উচ্চ বিদ্যালয় থেকে এস এস সি এবং চট্টগ্রাম বিশ্ববিদ্যালয় থেকে ইংরেজি সাহিত্যে গ্রাজুয়েশন সম্পন্ন করেন। বিশ্ববিদ্যালয়ে অধ্যয়নরত অবস্থায় তিনি প্রত্যক্ষভাবে গ্রুপ থিয়েটারের সঙ্গে জড়িত ছিলেন।
আশির দশকে চট্টগ্রামে 'মেসেজ' নামে একটি গানের দলের সাথে যুক্ত ছিলেন। পরবর্তিতে তিনি 'সোলস' এর সাথে যুক্ত হন। গায়ক হিসেবে সোলসের সাথে তার ১ম গানের অ্যালবাম প্রকাশ পায় ১৯৮৯ সালে।
অনেক নাটক, টেলিফিল্মের অভিনয়ের পাশাপাশি তিনি আয়নাবাজি চলচ্চিত্রে অভিনয় করেন। এবং চট্টগ্রামের আঞ্চলিক ভাষায় চলচ্চিত্র মেড ইন চিটাগং চলচ্চিত্রে অভিনয় করেন।
আনাম আমিন

আনাম আমিন (; জন্ম: ১১ আগস্ট, ১৯৯২) পাকিস্তানের বিশিষ্ট প্রমিলা ক্রিকেটার। পাকিস্তান মহিলা ক্রিকেট দলের অন্যতম সদস্য তিনি। দলে তিনি মূলতঃ ধীরগতির বামহাতি অর্থোডক্স বোলার। পাশাপাশি ডানহাতে ব্যাটিংয়েও পারদর্শী তিনি। পাকিস্তান ক্রিকেট দলের পক্ষে একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন তিনি। এছাড়াও, ঘরোয়া ক্রিকেটে লাহোর ক্রিকেট দলের পক্ষে খেলে থাকেন।
২০১৪ সালের এশিয়ান গেমসে দলের অন্যতম সদস্য ছিলেন। ৬ অক্টোবর, ২০১৪ তারিখে বাংলাদেশ সফরে কক্সবাজারে অনুষ্ঠিত খেলায় বাংলাদেশের বিপক্ষে তার ওডিআই অভিষেক ঘটে। ৬ অক্টোবর, ২০১৫ তারিখে একদিনের আন্তর্জাতিকে সেরা বোলিং পরিসংখ্যান গড়েন।
৮ মার্চ, ২০১৪ তারিখে স্বাগতিক বাংলাদেশের বিপক্ষে তার টি২০আই অভিষেক ঘটে। ১০ ফেব্রুয়ারি, ২০১৬ তারিখে পাকিস্তান ক্রিকেট বোর্ড কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতার জন্য ঘোষিত দলে তাকেও অন্তর্ভুক্ত করা হয়। প্রথম দুই খেলায় তিনি ম্যান অব দ্য ম্যাচের পুরস্কার পান। তন্মধ্যে, ১৬ মার্চ চেন্নাইয়ে অনুষ্ঠিত খেলায় ৪/১৬ লাভ করলেও তার দল ওয়েস্ট ইন্ডিজের কাছে ৪ রানে নাটকীয়ভাবে হেরে যায়।
গলমাছি

গলমাছি বা নলিমাছিকে ধান ফসলের সাধারণ ও গুরুত্বপূর্ণ ক্ষতিকর পোকা হিসেবে বিবেচনা করা হয়। এ পোকার আক্রামণের ফলে ধান গাছের মাঝখানের পাতাটা পিঁয়াজ পাতার মত নলাকার হয়ে যায়। এ জন্য এ পোকার ক্ষতির নমুনাকে ‘পিঁয়াজ পাতা গল’ বা ‘নল’ বলা হয়ে থাকে। এ গলের বা নলের প্রথমাবস্থায় রং হালকা উজ্জ্বল সাদা বলে একে ‘সিলভার শুট’ বা ‘রূপালি পাতা’ বলা হয়।
পেঁয়াজ পাতা গল বড় বা ছোট হতে পারে। ছোট হলে শনাক্ত করতে অনেক সময় অসুবিধা হয়। গল হলে সে গাছে আর শীষ বের হয় না। তবে গাছে কাইচ থোড় এসে গেলে গলমাছি আর গল সৃষ্টি করতে পারেনা। পূর্ণ বয়স্ক গলমাছি দেখতে একটা মশার মত। স্ত্রী গলমাছির পেটটা উজ্জল লাল রঙের হয়। এরা লম্বায় ২-৩ মি.মি. তবে বেশিরভাগই ১ মি.মি. এর চেয়ে বেশি লম্বা হয় না। 
এরা রাতে আলোতে আসে, কিন্তু দিনের বেলায় বের হয় না।
স্ত্রী গলমাছি সাধারণতঃ পাতার নিচের পাশে ডিম পাড়ে, তবে মাঝে মধ্যে পাতার খোলের উপরও ডিম পাড়ে। গলমাছির বাৎসরিক বংশবৃদ্ধি মৌসুমী আবহাওয়ার ওপর নির্ভর করে। শুষ্ক মৌসুমে গলমাছি নির্জীব থাকে এবং ঝরা ধান বা ঘাসের মধ্যে পুত্তলী অবস্থায় বেঁচে থাকে। বর্ষা মৌসুম শুরু হলেই পূর্ণ বয়স্ক গলমাছি তৎপর হয়ে ওঠে এবং ঘাস জাতীয় বিকল্প গাছের খাদ্য খেয়ে এক বা একাধিক বংশ অতিক্রম করে। ঘাস জাতীয় গাছে গলমাছির এক একটি জীবনচক্র সম্পূর্ণ হতে ৯-১৪ দিন এবং ধানের ওপর ৯-২৪ দিন সময় লাগে।
ধানের চারা অবস্থা থেকে যদি আক্রমণ শুরু হয় তাহলে কাইচ থোড় অবস্থা আসা পর্যন্ত সময়ে এ পোকা কয়েকবার জীবনচক্র সম্পূর্ণ করতে পারে। যে সমস্ত অঞ্চলে শুধু শুষ্ক ও বর্ষা মৌসুম বিদ্যমান, সে সব অঞ্চলে বর্ষা মৌসুমের আগাম ধান ক্ষতি এড়িয়ে যেতে পারে। বর্ষা মৌসুমের শেষের দিকে রোপণ করলে সমূহ ক্ষতির সম্ভাবনা থাকে। বর্ষা মৌসুমে বেশি আক্রান্ত হয়ে থাকলে শুষ্ক মৌসুমে সেচের আওতাভুক্ত ধানক্ষেত আক্রান্ত হতে পারে।
আলোক ফাঁদের সাহায্যে পূর্ণবয়স্ক গলমাছি ধরে ধ্বংস করা যেতে পারে। শতকরা ৫ ভাগ পিঁয়াজ পাতার মতো হয়ে গেলে অনুমোদিত কীটনাশক ব্যবহার করে গলমাছি দমন করা হয়।
সি. কে. নন্দন

সি. কে. নন্দন (; জন্ম: ১৪ অক্টোবর, ১৯৬৩) দিল্লিতে জন্মগ্রহণকারী ভারতের সাবেক ক্রিকেটার। বর্তমানে তিনি ক্রিকেট আম্পায়ারের দায়িত্ব পালন করছেন। ১৯৯৯ সালে আম্পায়ার হিসেবে তার অভিষেক ঘটে। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করেছেন। ১৯৮৩ থেকে ১৯৮৮ সময়কালে দলের পক্ষে তিনটি খেলায় অংশ নিয়েছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন।
প্রথম-শ্রেণীর ক্রিকেটে অভিষেকের পূর্বে কর্ণাটকের বিদ্যালয় ও অনূর্ধ্ব-২২ দলে খেলেছেন। এছাড়াও বেঙ্গালুরু বিশ্ববিদ্যালয়ের পক্ষে আন্তঃবিশ্ববিদ্যালয়ের খেলায় অংশ নেন। ডিসেম্বর, ১৯৮৩ সালে রঞ্জি ট্রফিতে হায়দ্রাবাদের বিপক্ষে খেলার পর দল থেকে বাদ পড়েন। অভিষেকে তিনি ব্যাটসম্যান হিসেবে খেলেন ও সদানন্দ বিশ্বনাথ উইকেট-রক্ষণের দায়িত্বে ছিলেন। ১৯৮৪-৮৫ মৌসুমে রঞ্জি ট্রফি'র সেমি-ফাইনালে দিল্লির বিপক্ষে খেলেন। ঐ খেলায় কর্ণাটকের প্রথম পছন্দের উইকেট-রক্ষকদ্বয় সদানন্দ বিশ্বনাথ ও সৈয়দ কিরমানী অনুপস্থিত ছিলেন। দিল্লির একমাত্র ইনিংসে নন্দন তিন ক্যাচ ও এক স্ট্যাম্পিংস মোট চারটি আউটের সাথে নিজেকে জড়িয়ে রাখেন।
১৯৯৯-২০০০ মৌসুমে রঞ্জি ট্রফিতে আম্পায়ার হিসেবে অভিষেক ঘটে তার। হরিয়ানা-জম্মু ও কাশ্মিরের মধ্যকার দু'টি খেলা পরিচালনা করেন তিনি। এরপর থেকেই রঞ্জি ট্রফি, ইন্ডিয়ান প্রিমিয়ার লিগের খেলাসহ ভারতের বিভিন্ন ঘরোয়া প্রতিযোগিতায় আম্পায়ারের দায়িত্ব পালন করছেন। ডিসেম্বর, ২০০৩ সালে মহিলাদের ওডিআইয়ে ভারত-নিউজিল্যান্ডের মধ্যকার খেলায় আম্পায়ারের দায়িত্বে ছিলেন যা অদ্যাবধি তার একমাত্র আন্তর্জাতিক হিসেবে রয়েছে। ২০১১-১২ মৌসুমের শুরুতে সফরকারী ওয়েস্ট ইন্ডিজ ভারত সফরে আসলে ওডিআই সিরিজে নন্দন মাঝে-মধ্যেই সংরক্ষিত আম্পায়ারের দায়িত্ব পালন করতেন। এরপর ২০১২-১৩ মৌসুমে সফরকারী ইংল্যান্ডের মধ্যকার টেস্ট সিরিজেও একই দায়িত্বে ছিলেন। ২০১৪ সালে বাংলাদেশে অনুষ্ঠিত এশিয়া কাপে চূড়ান্ত খেলাসহ চারটি খেলায় তৃতীয় আম্পায়ার ছিলেন। ৫ অক্টোবর, ২০১৫ তারিখে ভারত-দক্ষিণ আফ্রিকার মধ্যকার টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে তিনি তার প্রথম খেলা পরিচালনা করেন।
পাতামাছি

পাতামাছি ধান ফসলের সাধারণ ও গুরুত্বপূর্ণ ক্ষতিকর পোকা। পূর্ণ বয়স্ক পাতা মাছি ২ মিলিমিটার লম্বা হয়। এরা পাতার উপরে একটা করে ডিম পাড়ে।
এদের শরীরের গঠন দেখতে অনেকটা মাছির মতো।
এরা পাতার উপরে একটা করে ডিম পাড়ে। ডিম ফোটার পর কীড়াগুলো কান্ডের মাঝখানে ঢুকে কান্ডের ভেতরে অবস্থিত কচি মাঝ পাতার পাশ থেকে খেতে শুরু করে। কীড়াগুলো কান্ডের ভেতরে কচি পাতার রঙের মতোই সবুজ মিশ্রিত হলদে রঙের হয়ে থাকে। এরা গাছের বাইরের পাতার খোলে এসে পুত্তলীতে পরিণত হয়। পাতামাছির জীবনচক্র ৪ সপ্তাহে পূর্ণ হয়।
পাতা মাছির কীড়া ধান গাছের মাঝখানের পাতা থেকে পুরোপুরি বের হওয়ার আগেই পাতার পাশ থেকে খাওয়া শুরু করে, ফলে ঐ অংশের কোষগুলো নষ্ট হয়ে যায়। মাঝখানের পাতা যত বাড়তে থাকে ক্ষতিগ্রস্ত অংশ ততই স্পষ্টভাবে দেখতে পাওয়া যায়। পাতামাছির এই ধরনের ক্ষতির ফলে কুশী কম হয় এবং ধান পাকতে বাড়তি সময় লাগতে পারে। চারা থেকে শুরু করে কুশী ছাড়ার শেষ অবস্থা পর্যন্ত ধান গাছ এই পোকা দ্বারা আক্রান্ত হতে পারে। যে সমস্ত ক্ষেতে প্রায় সব সময়ই দাঁড়ানো পানি থাকে সে সব ক্ষেতেই এই পোকা বেশি আক্রমণ করে।
আক্রান্ত জমি থেকে দাঁড়ানো পানি সরিয়ে দিয়ে এই পোকার প্রকোপ কমানো যেতে পারে। শতকরা ২৫ ভাগ ধানের পাতা ক্ষতিগ্রস্ত হলে অনুমোদিত কীটনাশক ব্যবহার করা যাবে।
পদ্মা অয়েল কোম্পানী

পদ্মা অয়েল কোম্পানী লিমিটেড (পূর্বনাম: বার্মা ইস্টার্ন লিমিটেড) বাংলাদেশের রাষ্ট্রীয় মালিকানাধীন একটি পেট্রোলিয়াম কোম্পানী। এর মূল অফিস স্ট্র্যান্ড রোড, চট্টগ্রামে অবস্থিত। এটি ঐতিহাসিক ব্রিটিশ সাম্রাজ্যের বার্মা অয়েল কোম্পানীর একটি বংশধর এবং এটি ১৯০৩ সালে বঙ্গে তার কার্যক্রম শুরু করে। ১৯৬৫ সালে, বার্মা ওয়েল ও পূর্ব পাকিস্তানের বিনিয়োগকারীদের দ্বারা চট্টগ্রামে যৌথভাবে বার্মা ইস্টার্ন প্রতিষ্ঠা করা হয়।
পরে ১৯৭৭ সালে, বার্মা ওয়েল বাংলাদেশ পেট্রোলিয়াম কর্পোরেশনের কাছে কোম্পানীটি বিক্রি করে দেয়। ১৯৮৮ সালে পদ্মা নদীর নাম অনুসারে এটিকে পদ্মা অয়েল কোম্পানী হিসেবে নামকরণ করা হয়। বর্তমানে, কোম্পানীটি বাংলাদেশে পেট্রোপণ্যের বৃহত্তম পরিবেশকদের মধ্যে অন্যতম একটি কোম্পানী, এবং এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জে তালিকাভুক্ত।
অরিন্দম চট্টোপাধ্যায়

অরিন্দম চট্টোপাধ্যায় (, ) ভারতের বাংলা চলচ্চিত্রের একজন সঙ্গীত পরিচালক। গায়ক, অরিন্দম চট্টোপাধ্যায়ের অভিষেক ঘটে রাজ চক্রবর্তীর "বোঝেনা সে বোঝেনা" সিনেমার মাধ্যমে।
কৌশিক বন্দ্যোপাধ্যায়

কৌশিক বন্দ্যোপাধ্যায় বা কৌশিক ব্যানার্জী হলেন একজন ভারতীয় অভিনেতা, যিনি বাংলা চলচ্চিত্রে কাজ করেন। তিনি তার ৪ দশকের ক্যারিয়ারে ১০০টিরও অধিক চলচ্চিত্রে অভিনয় করেছেন।
কৌশিক বন্দ্যোপাধ্যায় অভিনেতা হারাধন বন্দ্যোপাধ্যায় ও পরিণীতা বন্দ্যোপাধ্যায়ের পুত্র।
তার প্রথম স্ত্রী ছিলেন গায়ক শ্যামল মিত্র'র মেয়ে মনোবীণা মিত্র। এই দম্পতির সুস্নাত বন্দ্যোপাধ্যায় নামে একজন ছেলে রয়েছে। কৌশিক পরবর্তীতে অভিনেত্রী লাবণী সরকারকে বিয়ে করেন।
এন৩০৯ (বাংলাদেশ)

এন৩০৯ (ইংরেজি: N309) বা খাগডহর (N401) - ময়মনসিংহ বাইপাস (N3) মহাসড়ক বাংলাদেশের একটি মহাসড়ক, যেটি ময়মনসিংহ জেলার ময়মনসিংহ সদর উপজেলার খাগডহর এলাকায় এন৪০১ মহাসড়ক থেকে শুরু হয়েছে এবং ময়মনসিংহ শহরের পূর্ব প্রান্ত ঘেঁষে বাইপাস নাম গ্রহণ করে শহরের দক্ষিণ প্রান্তে নটরডেম কলেজ ময়মনসিংহের পাশে ঢাকা-ময়মনসিংহ মহাসড়কের সাথে যুক্ত হয়েছে।
১৩ কিলোমিটার।
রেবিপ্রাজল

রেবিপ্রাজল () প্রোটন পাম্প ইনহিবিটর শ্রেণির অন্তর্গত একটি ওষুধ এটি প্রথম আবিষ্কার করে "ইসাই কো. "
এটি পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ, হার্টবার্ন, জলিনজার-এলিসন সিনড্রোম প্রভৃতি রোগের চিকিৎসায় ব্যবহৃত হয়।
পার্শ্বপ্রতিক্রিয়ার মধ্যে রয়েছে, মাথাব্যথা, পেটব্যথা, মাংসপেশিতে ব্যথা, জয়েন্টে ব্যথা, মাথাঘোরা, অনিদ্রা, ডায়রিয়া, কোষ্ঠকাঠিন্য, মুখ শুকিয়ে যাওয়া, শ্বেত রক্তকণিকা ও অণুচক্রিকার পরিমাণ কমে যাওয়া, বমি ইত্যাদি।
এটি প্লাজমাতে কিটোকোনাজল-এর ঘনত্ব কমায় এবং ডিজক্সিন-এর ঘনত্ব বাড়ায়।
গয়হাটা ইউনিয়ন

গয়হাটা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে অবস্থিত। এর উত্তরে সহবতপুর ও ভাররা; দক্ষিণে সলিমাবাদ, নাগরপুর ও বেকড়া; পূর্বে সহবতপুর, পশ্চিমে চৌহালী উপজেলা।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গয়হাটা ইউনিয়নের মোট জনসংখ্যা ৩০,৬১৩ জন। এই ইউনিয়নে মোট ঘরসংখ্যা ৬৮৩০ টি।
গয়হাটা ইউনিয়নের গড় সাক্ষরতার হার শতকরা ৪৮.১ ভাগ (পুরুষ-৫০.৪%, মহিলা-৪৫.৯%)।
সহবতপুর ইউনিয়ন

সহবতপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৩ কিলোমিটার দক্ষিণে ধলেশ্বরী নদীর তীরে অবস্থিত। এর উত্তরে এলাসিন ও ভাড়রা; দক্ষিণে নাগরপুর ও গয়হাটা; পূর্বে মামুদনগর ও লাউহাটি , পশ্চিমে গয়হাটা ও ভাররা রয়েছে।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, সহবতপুর ইউনিয়নের মোট জনসংখ্যা ২৭,৫৩৩ জন। এই ইউনিয়নে মোট ঘরসংখ্যা ৬৫৭৬ টি।
সহবতপুর ইউনিয়নের গড় সাক্ষরতার হার শতকরা ৪৬.৭ ভাগ (পুরুষ ৪৯.৯%, মহিলা-৪৩.৯%)। তন্মধ্যে সহবতপুর ইউনিয়নের খামার ধল্লা গ্রামের সাক্ষরতার হার প্রায় ৯০% এবং মাইলজানি গ্রামের সাক্ষরতার হার প্রায় ৭৫% (তথ্যসূত্র উপজেলা শিক্ষা অফিস)
জন সি. উডস

জন ক্লারেন্স উডস (৫ জুন ১৯১১ – ২১ জুলাই ১৯৫০) ছিলেন যুক্তরাষ্ট্রের সেনাবাহিনীর একজন মাস্টার সার্জেন্ট। ১৯৪৬ সালের ১৬ অক্টোবর তিনি ও জোসেফ মাল্টা উভয়ে নুরেমবার্গ‌ বিচারে মৃত্যুদন্ডপ্রাপ্ত থার্ড রাইখের দশজন শীর্ষ নেতার ফাঁসির সময় জল্লাদের দায়িত্বপালন করেছেন।
উডস কানসাসের উইচিটায় জন্মগ্রহণ করেন। ১৯২৯ সালের ৩ ডিসেম্বর তিনি যুক্তরাষ্ট্রের নৌবাহিনীতে যোগ দেন। কয়েকমাস পর তিনি ছুটি না নিয়ে অনুপস্থিত ছিলেন। কোর্ট মার্শালে তিনি দোষী সাব্যস্ত হন এবং ১৯৩০ সালের ২৩ এপ্রিল একটি সাইকিয়াট্রিক বোর্ড তাকে পরীক্ষা করে। এরপর তিনি চাকরিচ্যুত হন। ১৯৪৩ সালের আগস্টে সেনাবাহিনীতে যোগ দেয়ার পূর্বে তিনি নির্মাণ শ্রমিক হিসেবে কাজ করেছেন। এছাড়াও ১৯৪০ সালে সিলেক্টিভ সার্ভিসে কাজ করার সময় কানসাসের ইউরেকায় একটি দোকানে খন্ডকালীন চাকরি করেছেন। তিনি হেজেল উডস নামক এক নার্সকে বিয়ে করেছিলেন। তবে তাদের কোনো সন্তান ছিল না।
ডি-ডে'র পূর্বে ইউরোপীয় রণাঙ্গনে ফাঁসির মাধ্যমে মার্কিন সামরিক মৃত্যুদন্ডগুলি শুধু ইংল্যান্ডে কার্যকর হত এবং বেসামরিক জল্লাদ থমাস পিয়েরপয়েন্ট, তার সহকারী আলবার্ট পিয়েরপয়েন্ট ও অন্যান্য ব্রিটিশ ব্যক্তিরা এগুলি কার্যকর করতেন। ১৯৪৪ সালের হেমন্তে ফাঁসিতে ঝুলিয়ে মৃত্যুদন্ড ফ্রান্সে স্থানান্তর করা হয়। এসমন সেনাবাহিনী জল্লাদের দায়িত্বের জন্য স্বেচ্ছাসেবক অনুসন্ধান করে। এসময় উডস এতে যোগ দেন। তিনি টেক্সাসে দুইটি ও ওকলাহোমায় দুইটি ফাঁসির অভিজ্ঞতা আছে বলে মিথ্যা তথ্য দিয়েছিলেন। সেনাবাহিনী তার দাবি যাচাইয়ের চেষ্টা করেছিল এমন কোনো তথ্যপ্রমাণ পাওয়া যায় না। তাছাড়া যুদ্ধের পূর্বে জল্লাদ হিসেবে তার কাজের কোনো প্রমাণ তার ছিল না। এইসময় উডস ছিলেন একজন প্রাইভেট এবং ৩৭তম ইঞ্জিনিয়ার কমব্যাট ব্যাটেলিয়নের সদস্য। তিনি মাস্টার সার্জেন্ট হিসেবে পদোন্নতি পান এবং প্যারিস ডিসিপ্লিনারি ট্রেনিং সেন্টারে বদলি হন। ১৯৪৪-১৯৪৫ সালের মধ্যে ফ্রান্সের বিভিন্ন স্থানে তিনি ৩৪ জন মার্কিন সৈনিককে ফাঁসিতে ঝোলানোর সময় প্রধান জল্লাদ হিসেবে কাজ করেছেন। এছাড়াও তিনি কমপক্ষে তিনটি ভিন্ন ফাঁসিতে সহযোগী জল্লাদ ছিলেন।
এর পাশাপাশি উডস রেইনবাক, ব্রুকসাল, ল্যান্ডসবার্গ‌ ও নুরেমবার্গ‌সহ বিভিন্ন স্থানে প্রায় ৪৫জন যুদ্ধাপরাধীকে ফাঁসিতে ঝুলিয়েছেন।
নুরেমবার্গ‌ের মৃত্যুদণ্ডের পর উডস বলেছেন:
১৯৫০ সালের ২১ জুলাই মার্শাল দ্বীপপুঞ্জে ৭ম ইঞ্জিনিয়ার ব্রিগেডের সদস্য থাকাবস্থায় ইঞ্জিনিয়ার লাইটিং সেট মেরামতের চেষ্টা করার সময় উডস দুর্ঘটনাবশত বিদ্যুতপৃষ্ট হয়ে মারা যান। কানসাসের টরন্টোতে অবস্থিত টরন্টো টাউনশিপ সেমেট্রিতে তাকে দাফন করা হয়।
গোপালপুর, বাংলাদেশ

গোপালপুর হচ্ছে একটি ছোট শহর যেটি বাংলাদেশের টাঙ্গাইল জেলার গোপালপুর উপজেলার অন্তর্গত। এটি টাঙ্গাইল শহরের ৪৪ কিলোমিটার উত্তরে অবস্থিত। এর উত্তরে নগদা শিমলা; দক্ষিণে মির্জাপুর ইউনিয়ন; পূর্বে ধোপাকান্দি , পশ্চিমে আলমনগর।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গোপালপুর শহরের মোট জনসংখ্যা ৫০,১৬০ জন। এই শহরে মোট ঘরসংখ্যা ১২৫৩৯ টি।
গোপালপুর শহরের গড় স্বাক্ষরতার হার শতকরা ৪৯.৫ ভাগ (পুরুষ ৫১.৭%, মহিলা-৪৭.৩%)।
বনু আব্বাস

বনু আব্বাস (আরবি: بنو عباس) হলো আরবের একটি গোত্র। এই গোত্রের সদস্যরা আব্বাস ইবনে আবদুল মুত্তালিবের বংশধর। বনু আব্বাসের খলিফাগণ প্রায় পাঁচ শতাব্দী মুসলিম উম্মাহর নেতৃত্ব দিয়েছিলেন (৭৫০ সাল থেকে ১২৫৮ সালে বাগদাদ নগরীর পতন পর্যন্ত); যা আব্বাসীয় খিলাফত নামে পরিচিত।
বনু আব্বাস হল ইসলামের শেষ নবী মুহাম্মাদ-এর সাহাবী ও চাচাতো ভাই এবং প্রথম যুগের মুফাসসির আবদুল্লাহ ইবনে আব্বাস-এর বংশধর। তাদের বংশলতিকা হাশিম ইবনে আবদ মনাফের সাথে মিলিত হয়েছে, তাই আদনানের সাথে তাদের বংশের সম্পর্ক নিম্নরূপ: আবদুল্লাহ ইবনে আব্বাস ইবনে আবদুল মুত্তালিব ইবনে হিশাম ইবনে আবদ মনাফ ইবনে কুসাই ইবনে কিলাব ইবনে মুররাহ ইবনে কা’ব ইবনে লুয়াই ইবনে গালিব ইবনে ফিহর ইবনে মালিক ইবনে আন নাদর ইবনে কিনানা ইবনে খুজাইমা ইবনে মুদরিকা ইবনে ইলিয়াস ইবনে মুদার ইবনে নিযার ইবনে মায়াদ ইবনে আদনান।
লীমা ধর

লীমা ধর (জন্মঃ ২২ ডিসেম্বর ১৯৯৩) একজন ভারতীয় ইংরেজি সাহিত্যিক। বর্তমানে এদেশে যে কজন অনূর্ধ্ব পচিঁশ জনপ্রিয় ইংরেজি লেখিকা আছেন তাদের অন্যতম লীমা ধর। মাত্র ১৩ বছর বয়সেই লীমার প্রথম হিন্দি কাব্য সংকলন "কুছ লফ্জ নকাব মে" প্রকাশ পায়। সে সময় কিশোরী লীমা ছিলেন নবম শ্রেণীর ছাত্রী। এরপর ওঁর দ্বিতীয় কাব্য সংগ্রহ "ফর দা হানড্রেড টুমোরোজ"; এটি ইংরেজি ভাষায় লেখেন। সঙ্গে সঙ্গে লীমার খ্যাতি বেড়ে যায়, কারণ হিন্দি ও ইংরেজিতে তিনিই সবচেয়ে কম বয়সী কবি হিসেবে প্রতিপন্ন হন.ইংরেজিতে তার প্রথম উপন্যাস "টিল উই মিট এগেন"(২০১২) প্রকাশ হওয়ার দু সপ্তার মধ্যেই এটি ন্যাশনাল বেস্ট সেলার হয়ে যায়। এর পর আর থেমে থাকেন নি; পরপর এক এক করে প্রকাশ পায় তার বাকি তিনখানি উপন্যাস: "মম এন্ড আই লাভ এ টেররিস্ট" (ডিসেম্বর ২০১২), "দা গার্ল হু কিস্ড দা স্নেক" (জুন ২০১৩). ওঁর চতুর্থ উপন্যাস "ইউ টাচ্ড মাই হার্ট"(ডিসেম্বর ২০১৩)-এর ই-বুক সংস্করণ জাতীয় ও আন্তর্জাতিক বেস্ট সেলার নির্বাচিত হয়. হিন্দুস্তান টাইমস ডিসেম্বর ২০১৩ সংস্করণে লীমার সম্পর্কে লেখে: "ওঁর সাবলীল গদ্য, কাহিনী নির্বাচন এবং গল্প বলার শৈলী ওঁর বইগুলোকে বেস্ট সেলার তৈরি করে..."
এ বছর ফেব্রুয়ারিতে (২০১৬) প্রকাশ পেয়েছে লীমার পঞ্চম উপন্যাস "দা কমিটেড সিন"। মহানগর কলকাতা ও কয়লাখনি অঞ্চল আসানসোলকে পটভূমি করে লেখা এই উপন্যাসে তিনি দেখিয়েছেন নাগরিক জীবনের শূন্যতা ও মুখোশের নিচে মানব জীবন ও জমিনের সত্যিকারের অবস্থান।
সাহিত্যকে পেশা করার স্বপ্ন নিয়ে পোস্ট-গ্র্যাজুয়েসনের ফাইনাল ইয়ারের ছাত্রী তাই লেখালেখির বাইরে হিন্দুস্তান টাইমস, হিন্দুস্তান, দৈনিক জাগরণ, অমর উজালা ও ইয়ুথ অ্যাকশন সহ বিভিন্ন পত্র পত্রিকায় নিয়মিত কলাম লেখেন.
লীমা ধর ১৯৯৩ খ্রিষ্টাব্দের ২২শে ডিসেম্বর ভারতের উত্তর প্রদেশের এলাহাবাদে জন্মগ্রহণ করেন। যদিও তার পিত্রালয় ছিল বাঁকুড়া জেলার মেজিয়ায়; তবে তার বাবা সাহিত্যক সমীর ধর কর্মসূত্রে প্রবাসে এলাহাবাদে থাকায় এখানেই তার স্কুল ও কলেজ জীবন কাটে। লীমা এলাহাবাদ শহরের সেন্ট মেরিজ কনভেন্ট থেকে বিজ্ঞান নিয়ে পড়াশোনা করেন এবং অল ইন্ডিয়া ইঞ্জিনিয়ারিং প্রবেশ পরীক্ষায়(২০১১) সসম্মানে উত্তীর্ণ হয়েও সাহিত্যক হওয়ার নেশায় ন্যাশনাল ইনস্টিটিউট অফ ইঞ্জিনিয়ারিং কলেজে যোগ দিয়েও শেষ মুহূর্তে এলাহাবাদ বিশ্ববিদ্যালয় থেকে মনস্তত্ত্ব ও ইংরেজি নিয়ে স্নাতক স্তরে ভর্তি হন। ইংরেজি নিয়ে এম.এ করতে করতে তার অনন্যসাধারণ লেখনীর জন্য ইন্দো-কানাডিয়ান লেখক সম্মান পান(২০১৫).বর্তমানে উনি দেশের অন্যতম কেন্দ্রীয় বিশ্ববিদ্যালয়, ইউনিভার্সিটি অফ এলাহাবাদ থেকে পিএইচডি করছেন- শার্লে ব্রন্টের 'জেন আয়র' এবং এন ব্রন্টের 'অগ্নেস গ্রে'-র নারীবাদী চেতনার উন্মেষ ও বিকাশ নিয়ে। নারীবাদে বিশ্বাসী লেখিকা লীমা নিজেও বর্তমানে নারী স্বাধীনতা-কেন্দ্রিক তার আগামী উপন্যাস লেখায় ব্যস্ত
মার্ক ওয়াট

মার্ক রবার্ট জেমস ওয়াট (; জন্ম: ২৯ জুলাই, ১৯৯৬) এডিনবরায় জন্মগ্রহণকারী বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতে ধীরগতিতে অর্থোডক্স বোলিং করে থাকেন। পাশাপাশি বামহাতে ব্যাটিংয়েও অভ্যস্ত মার্ক ওয়াট।
১৮ জুন, ২০১৫ তারিখে আয়ারল্যান্ডের বিপক্ষে তার টুয়েন্টি২০ আন্তর্জাতিকে অভিষেক হয়। ৫ ফেব্রুয়ারি, ২০১৬ তারিখে টুয়েন্টি২০ আন্তর্জাতিকে প্রথমবারের মতো পাঁচ-উইকেট দখল করেন। সংযুক্ত আরব আমিরাতে অনুষ্ঠিত ঐ খেলায় তিনি নেদারল্যান্ডসের বিপক্ষে ২৭ রান দিয়ে এ কৃতিত্ব অর্জন করেন। ৫-উইকেট দখলের পাশাপাশি একটি ক্যাচও নেন। খেলায় তার দল জয়লাভ করে ও তিনি ম্যান অব দ্য ম্যাচ নির্বাচিত হন। এরপর ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে তিনিও দলের অন্যতম সদস্য মনোনীত হন।
৩১ জুলাই, ২০১৫ তারিখে নেপালের বিপক্ষে আইসিসি বিশ্ব ক্রিকেট লীগ চ্যাম্পিয়নশীপে খেলার মাধ্যমে লিস্ট-এ ক্রিকেটে প্রথমবারের মতো অংশগ্রহণ করেন।
প্রথম সাংবিধানিক যুগ

প্রথম সাংবিধানিক যুগ (; ) দ্বারা উসমানীয় সাম্রাজ্যের প্রথম সাংবিধানিক রাজতন্ত্রের যুগকে বোঝানো হয়। তরুণ উসমানীয়দের দ্বারা লিখিত "কানুন-ই ইসাসি" ঘোষণার মাধ্যমে ১৮৭৬ সালের ২৩ নভেম্বর এই যুগ শুরু হয় এবং ১৮৭৮ সালের ১৩ ফেব্রুয়ারি তা সমাপ্ত হয়। এসময় সুলতান দ্বিতীয় আবদুল হামিদ উসমানীয় সংসদ ও সংবিধান স্থগিত করেন এবং সার্বভৌম রাজতন্ত্র পুনস্থাপন করেন।
প্রথম সাংবিধানিক যুগে কোনো দলীয় ব্যবস্থা ছিল না। এই সময় উসমানীয় সংসদকে জনগণের কন্ঠস্বর হিসেবে দেখা হত কিন্তু তা রাজনৈতিক দল বা প্রতিষ্ঠান ছিল না।
অন্তর্বর্তীকালীন নির্বাচনী বিধি অনুযায়ী সংসদ নির্বাচন অনুষ্ঠিত হত। উসমানীয় সংসদ দুই কক্ষ বিশিষ্ট ছিল। নিম্নকক্ষের নাম ছিল মজলিস-ই মেবুসান এবং উচ্চকক্ষের নাম ছিল মজলিস-ই আয়ান। প্রদেশের প্রশাসনিক কাউন্সিল কর্তৃক নিম্নকক্ষের সদস্যরা নির্বাচিত হতেন।
প্রদেশসমুহে সাধারণ পরিষদ গঠিত হওয়ার পর পরিষদ থেকে নিম্নকক্ষের সদস্য নির্বাচিত করা হত। এই কক্ষে ১১৫জন সদস্য ছিলেন। তারা সাম্রাজ্যের মিল্লাত ব্যবস্থা বণ্টনের প্রতিফলন ঘটাতেন। দ্বিতীয় নির্বাচনে মুসলিম মিল্লাত থেকে ৬৯ জন এবং অমুসলিম মিল্লাত (ইহুদি, ফানারিওট, আর্মেনীয়) থেকে ৪৬ জন প্রতিনিধি নির্বাচিত হয়েছিলেন।
সংসদের উচ্চকক্ষ সুলতান কর্তৃক নির্বাচিত হতেন। এই কক্ষে ২৬ জন সদস্য ছিলেন। উজিরে আজম ছিলেন উচ্চকক্ষের স্পিকার।
১৮৭৭ থেকে ১৮৭৮ সালের মধ্যে দুইটি নির্বাচন অনুষ্ঠিত হয়েছে।